รบกวนสอบถามคุณหน่อยคะ..คือว่าดิฉันเหมือนเป็น ประจำเดือนไม่ปกติ ซึ่งประจำเดือนครั้งล่าสุด มาวันที่ 1 - 5 พ.ย. มี พสพ กับสามีแบบไม่ได้ป้องกันมาตลอด (แต่งงานแล้ว) ในเดือน ธ.ค. ประจำเดือนขาดไป จึงตรวจการตั้งครรถ์ ไม่พบขึ้นขีดเดียว จึงไม่ได้คิดอะไร ก็มี พสพ ปกติ จนในวันที่ 30 ธ.ค. มี พสพ กับสามี แล้วมีเลือดออกเล็กน้อย อยากทราบว่าเกิดจากอะไรคะ? ท้องไหม? อัตรายไหมคะ?
สวัสดีค่ะ หากมีเพศสัมพันธ์ไม่ได้ป้องกันด้วยถุงยางอนามัยหรือยาคุมกำเนิดชนิดใดๆเลย ก็มีโอกาสตั้งครรภ์ได้ การมีเลือดออกเล็กน้อยกระปริดกระปรอยระหว่างนั้นอาจเป็นภาวะแทรกซ้อนจากการตั้งครรภ์หรือสาเหตุอื่นๆเช่นเนื้องอกหรือการติดเชื้อในอวัยวะสืบพันธุ์เพศหญิงดังนั้นควรไปพบสูตินรีแพทย์เพื่อยืนยันการตั้งครรภ์หรือลองซื้อชุดตรวจการตั้งครรภ์มาตรวจเองเบื้องต้น หากมีเลือดออกมามาก ปวดหน่วงท้องน้อย ควรรีบไป เพราะอาจเป็นภาวะแทรกซ้อนจากการตั้งครรภ์ได้